06/05/2013 | Administración LocalMunicipal
Santiago de Compostela
Tesourería. Sección de Recadación
Edicto de notificación por comparecencia

CONCELLARÍA DE FACENDA Rúa do Presidente Salvador Allende, 4-baixo 15705 Santiago de Compostela Teléfono 981542384 Fax 981542381 atencionaocontribuinte@santiagodecompostela. org EDICTO DE CITACIÓN PARA NOTIFICACIÓN POR COMPARECENCIA EXPEDIENTE: NOTIFICACIÓN DE EMBARGO DE CONTAS BANCARIAS. DOCUMENTO: NOTIFICACIÓN POR COMPARECENCIA (Artigo 112 LXT). ÓRGANO: Concellaría de Facenda.–Tesourería.–Sección de Recadación. Faise público que o servizo de xestión, inspección e recadación do Concello de Santiago de Compostela mediante o presente edicto notifícalles a dilixencia de embargo de contas bancarias, aos suxeitos pasivos que figuran como debedores neste organismo, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle aos debedores citados no anexo os débitos perseguidos no expediente de prema, no que consta a providencia de embargo, conforme ao disposto nos artigos 70 e 71 do Real decreto 939/2005, de 29 de xullo, polo que se aproba o Regulamento xeral de recadación. Transcorreron os prazos sinalados no artigo 62.5 da Lei 58/2003, xeral tributaria, e polo tanto, en cumprimento da providencia ditada pola que se ordena o embargo dos bens do debedor en cantidade suficiente para cubrir o principal do crédito e recargo, xuros e custas, declaráronse embargados os saldos das contas bancarias correspondentes. Comparecencia De conformidade co estipulado no artigo 112 da Lei xeral tributaria, requírense aos debedores relacionados, ausentes ou con domicilio descoñecido na actualidade co fin de que comparezan, por si ou por medio de representante, e se presenten nas oficinas de Atención ao Contribuínte, situadas na rúa Presidente Salvador Allende, n.º 4, no expediente executivo que se segue respecto deles. Transcorridos quince días naturais dende o día seguinte á publicación deste edicto no correspondente Boletín Oficial da Provincia, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Recursos Contra a presente dilixencia de embargo, e só polos motivos taxados do artigo 170.3 da Lei xeral tributaria, poderá interpoñerse recurso de reposición ante a Tesourería municipal no prazo dun mes a contar dende o día seguinte ao da comparecencia e, se esta non tivese lugar, dende o día seguinte a que esta se entenda producida. Transcorrido un mes, dende a interposición do recurso, sen recaer resolución expresa, entenderase desestimado e quedará aberta a vía contencioso-administrativa. Este recurso poderase interpoñer perante o Xulgado do Contencioso Administrativo nos termos e prazos establecidos na Lei reguladora da xurisdición contencioso administrativa no seu artigo 46 Lei 29/1998, do 13 de xullo). Non obstante poderase interpor calquera outro recurso que se estime procedente. Advertencia Advírtese de que o procedemento de constrinximento, aínda que se interpoña recurso, unicamente se suspenderá nos casos establecidos nos artigos 165 da Lei xeral tributaria, 73 do Regulamento xeral de recadación e 14.2. i) do texto refundido que aproba a Lei reguladora das facendas locais. Santiago, 11 de abril de 2013. A CONCELLEIRA DELEGADA DE FACENDA Asdo.: Cecilia Sierra Rey